Vi har falltestet alle drillene. Det betyr at de er sluppet fra 120 cm høyde ned på et betonggulv. To ganger. Først flatt slik at den lander på siden for å teste batteriet. Deretter opp ned slik at den lander med huset først. Som om den hopper av fra beltekroken.
Vekt og størrelse sammen med kapasitet er vektet med 25% hver. De resterende kriteriene er vektet med 10%.
Størrelse og vekt, sammen med kapasitet, er de to hovedkriteriene. I tillegg har vi sett på grep og balanse, betjening, batteri, lader, byggekvalitet og ekstrautstyr.
Når vi har vurdert kapasiteten på drillene er det et minimum at de klarer store, lange skruer og hullsag i luftekanalstørrelse. Det klarer alle, men drillene har en egenbeskyttelse som slår ut ved overbelastning. På noen av maskinene slår disse ut vel tidlig, noe som gir mange stopp og mye irritasjon.
Knapper og brytere må være gode å bruke, og de må ha riktig plassering. Mest mulig betjening med samme hånd som du holde drillen i, og helst uten å bytte grep. Gjerne med hansker. God kontroll på farten er også viktig, særlig i lav hastighet.
Disse drillene skal tåle tøff bruk, fukt og støv. Inntrengning av skitt og støv rundt knapper er gjerne et svakt punkt. En drill som henger i beltet vil garantert få seg noen lufteturer i løpet av livet. Det betyr at drillene i denne testen må bestå falltesten vi har utført. Som et minimum.
Det gjør at vi ikke kan gi den maskinen godkjentkarakter. Makita ønsker ikke å kommentere testresultatet.